<allo>la sogs gtor ma sran chan sha dang chang rnams nyin mtshan dus su sbyin par 'gyur// srin po la sogs yungs kar dang ni rdo rje phur bus phyogs mtshams gtogs par pur bus gdab// slob dpon gyis ni bsrung ba lnga yi cho gas rgyal po 'khor dang bcas pa bsrung bar bya// gang dang gang gis yul mtha'i bar gyi skye dgu nyin dang mtshan du zhi dang rgyas 'gyur ba// thog mar dbus su bsgrub bya'i ming dag rang bzhin yon tan dbang las pad+ma lnga yis bskor// gang zhig rang bzhin yon tan dbang las sa dag kha sbyar zur brgyad de bzhin phyi rol du// gang zhig zur rnams dar dpyangs bcing ba phyogs dang phyogs mtshams de las rdo rje phreng bar 'gyur// rgyal chen phyogs kyi zur la ma lus yon tan rang bzhin ri yi rgyal po phyogs dang mtshams rnams su// de nang zlum po'i snam bu phyogs dang mtshams su de la snod dang rtse mo'i phyed du 'gyur// pad+ma'i ge sar cha la 'dir ni dgra sta lcags kyu zhags pa dang ni dung nyid do// chu skyes 'dab mar bsrung 'khor gang zhig snying po yang ni de bzhin gnyis pa gsum par de// de ltar pad+ma gnyis la gyur te nye ba'i snying po chu skyes 'dab ma chen por rnam gnyis der// klu rnams zung gi bar du phyogs dang mtshams kyi 'dab mar bar du de bzhin lha dang lha min dang // gnod sbyin rnams dang gza' dang ma lus 'jigs pa 'joms pa'i ma mo rdo rje mkha' 'gro rnams// bsrung 'khor 'dis ni thams cad bsrung bar 'gyur te khrag dang gi wang la sogs rnams kyis bri// rdzogs sangs rgyas dang ma lus rgyal sras rnams kyis bsrung ba lnga sogs bsrung 'khor gsungs pa yin//