<allo>gos med rnam par 'gyur med zhi ba mtshungs pa med pa mnyam zhing khyab la spros pa med// dpe med so so rang gis rig bya rgyal ba rnams kyi chos kyi sku la bdag phyag 'tshal// gang zhig 'jig rten las 'das bsam mi khyab pa legs spyad 'bras bu bdag nyid phun sum tshogs// blo ldan chen por gyur pa mnyes pa'i rgyur gyur 'khor gyi dbus su sna tshogs gsung mdzad cing // 'jig rten kun la khyab pa rgyun mi 'chad pa rgya che'i dam chos sangs rgyas rnams kyis gsungs// longs spyod rdzogs sku chos kyi rgyal po chen por gnas pa de la 'dir ni bdag phyag 'tshal// gang zhig sems can rnams kyi smin pa'i rgyur gyur la lar me bzhin gsal bar snang ba dang // slar yang la lar mngon par byang chub chos kyi 'khor lo rab tu zhi ba gang mthong ba// rnam pa du mar 'gro ba'i gzugs kyi thabs kyis 'jug cing srid pa gsum gyi 'jigs pa 'joms// phyogs bcu'i rjes su 'jug pa don chen thub pa rnams kyi sprul pa'i sku la phyag 'tshal lo// khams gsum spyod pa las grol mkha' dang mnyam par gyur pa dngos po kun gyi rang bzhin nyid// dag cing zhi la rnam dben mchog tu zhi la rang bzhin rnal 'byor nyid kyis rtogs bya ba// rtogs dka' brtag par dka' la zhi ba mi mnyam mnyam par khyab cing mtshan ma med pa nyid// mi mnyam bde ba rnam par mi rtog sku gcig rgyal ba rnams kyi sku la phyag 'tshal lo// sangs rgyas zhing khams mtha' yas rdul phran yon tan las byung ma lus 'jig rten khams rnams su// zla ba nyi ma la sogs skye gnas lha yul sa stengs nam mkha' rdo rje btsun mo'i mthar//