<allo>de nas yang dag bshad bya ba// dam tshig sgrub pa'i dam pa ste// rdzas gzhan tshogs ni bza' bya ba// thams cad mkhyen pa'i 'bras ster ba'o// gang zhig zos pa tsam gyis ni// 'byung po'i mi rnams 'grub 'gyur ba// brtan pa dang ni myur 'gro nyid// de bzhin du ni ba lang khyi// chen por yang dag ldan pa ni// de bzhin ye shes bdud rtsi lnga// tshes grangs bcu bzhi brgyad la ni// lhan cig bsgos te sbyar byas nas// nyi ma bdun du ce spyang gi// dbus su gzhag la de nas bton// lnga po dag las yungs kar gyi// 'bras bu'i tshad tsam ril bu bya// de ni rgyud 'dir gsungs mod kyi// tshes brgyad dang ni bcu bzhi'i bar dag tu// nyi ma bdun du lhan cig min bsgom ste// sbyar nas ce spyang dbus su lags bzhag la// de las bton te lnga po dag las ni// dngos grub 'bras bu'i tshad tsam ril bu bya// 'bras bu chen po rab tu rtogs pas na// de ni rgyud 'dir gsungs kyi kun tu sbas// 'bras bu chen po sangs rgyas kyis// thams cad du ni sbas pa'o// de nas sgrub thabs 'byung ba'o// yid kyi pad+ma bsam bya ba// kha dog dmar po kun 'od la// lha mo bzhi dang yang dag ldan// sangs rgyas gzugs kyis nyer brgyan pa'o// shar du ut+pal sngo 'od mdog / lho ru ser po lta bu'o// nub tu dkar dang dmar ba'i 'od// byang du ma rgad 'od yin no// 'bar ba'i phreng bas 'khrigs pa dang // zhal bzhi phyag bzhi spyan gsum ma mdzes// shar phyogs kyi lha mo ni spyan gsum pa phyag g.yon na kha T+wA~M ga dang dril bu/ g.yas na rdo rje dang / thod pa bsnams pa bsam mo//