<allo>dkyil 'khor la gnas pa ni gsang sngags te dkyil 'khor med par gsang sngags med de/ 'jam dpal gzhan yang dkyil 'khor gyi gzugs yod pa dang gzugs med pa'o// de la gzugs yod pa ni ri mor bri ba'o gzugs med pa ni bri ba ma yin pa'o// gzhan yang bri bar bya ba ni brir rung ba'o// mi bri ba ni brir mi rung ba'o// gzhon nu de la bri ba ma yin pa ni las thams cad bya'o// bri ba ni bya ba dang las kyi rgyu tsam du zad de/ de ni pha rol dad pa bskyed pa yin la/ gcig gis ni lha'i gnas su byin gyis brlab par bya ba ste don gnyis bsgrub pa dang bya ba dang rnal 'byor tha dad pa ma yin pa'i dkyil 'khor dang ldan pa'i dkyil 'khor ro// slob dpon las dang / bya ba dang / dus dang / byed pa dang / nus pa dang / 'dzin pa dang / bsam gtan du bya ba dang / man ngag dang / rnal 'byor thams cad dang ldan pa bdag la dbang thob pas dkyil 'khor bri bar bya'o// gzhon nu de la man ngag gang zhe na 'di lta ste/ slob dpon dang slob ma'o// slob dpon ni slob dpon gyi yon tan dang ldan pa'o// de ni de'i spyod pa'i rjes su 'jug cing tshig bzhin du byed la mi slu ba'o// tshad ma de ni man ngag go// 'jam dpal gzhon nur gyur pa gzhan yang tshad ma gang zhe na/ gang mdo sde dang gsang sngags kyi don mi slu ba dang por shes nas de'i ro myong ba dang don de shin tu chung pas de las mi nyams pa dang brtan par 'gyur ba de ni chos nyid do zhes tha snyad 'dogs pa de ni man ngag bshad pa'o//