<auto>'di sus bris dris par nged kyi a bo thang rnyedkyis bris zer/ da lta ga na yod dris pas ra rdzi la song zer/ der lo tA bas mjal / khyim der gser byin nas blus/ rang yul du spyan drangs te 'phrin las rgyas/ bzhugs par zhus kyang ma gnang bar khams su phebs/ gzhung mang po rang 'gyur mdzad/ mtshan brjod 'grel pa sngags don rnam gzigs dang / mngon pa mdzod sogs sde snod du ma'i bshad nyan dang / phyis bod skad la byang ste/ byang chub sems 'grel gyi rnam bshad dang / smra sgo mtshon cha sogs brtsams par grags/ dpang lo'i tshogs gsum gsal bar smra sgo ni bod kyis bris pa'i kha g.yar las rgya gar gyi paN+Di tas mdzad pa min pa'i shes byed mang du bkod 'dug/ 'brom ston pa khams su bla ma se btsun gyi drung na bzhugs dus paN+Di ta sgra'i tsher ma can zhes pa dran pa ye shes grags pa las sgra bslab ces pa'ang paN+Di ta 'di nyid yin/ phyis khams su sku 'das pas yang 'dul gyi lha khang bzhi'i nang tshan ldan gyi glong thang sgrol ma'i nye 'khor dran thang dgon du paN+Di ta smR ti'i gdung 'bum mchod rten chen mo na bza'i dum bu tshun chad la tshul khrims kyi dri ngad ldang zhing / gdon bgegs kyi nyer 'tshe las skyob pa'i byin can bzhugs zhes thos shing / rgyal dbang bsod nams rgya mtsho byang phyogs su phebs pa'i lam bar nas smR ti'i mchod rten mjal tshul rnam thar du 'dug go//