<auto>dang po spyan 'dren pa yon bdag gi khyad par ni/ rnying ma ba'i yon bdag ni/ mnga' bdag mes dbon gsum sogs 'phags pa rigs gsum mgon pa'i sprul pas spyan drangs pa yin la/ de ltar gang zag skya res yon bdag byas nas bsgyur ba'i chos dang mi 'dra gsungs/ phyag bzhes gtsug lag khang gi khyad par ni/ sngon dpal gyi bsam yas sogs chos skor stod smad du gdan phab nas gsungs pa yin la/ da lta'i dgon bu lcag lcog dang mi 'dra gsungs/ 'gyur byed lo ts+AA ba'i khyad par ni/ sngon spa sgor bee ro tsa na dang/ ska lcog gnyis la sogs pa/ sprul pa'i lo ts+AA bas bsgyur ba'i chos yin la/ da lta'i lo ts+AA ba dgun bal yul du bsdad/ dbyar mang yul du don/ sngon gyi mkhas pa'i 'gyur la rang gzo'i bcos ma sna tshogs byed pa dang mi 'dra gsungs so// paN+Di ta'i khyad par ni/ sngon gyi paN+Di ta/ bo d+hi sa t+wa'am/ sangs rgyas gsang ba'am/ bi ma la mi tra'am/ pad+ma 'byung gnas la sogs pa rig 'dzin gyi sa la gnas pa'i byang chub sems dpas spyan drangs pa'i chos yin la/ da lta'i paN+Di ta lto ma phyid pa bod du gser 'tshol du yod ba'i bzang sprang tsho gcig dang mi 'dra gsungs so// zhu rten me tog gi khyad par yang/ sngon gser phye bre la 'jal nas phul/ gser sha ba'i blud bu bkang nas phul/ gser rta khal dang drel khal du phul nas zhus pa'i chos yin la/ da ltar mchan nas gser zho re re gnyis gnyis nyug nyug byas nas zhus pa'i chos dang mi 'dra gsungs so//