<auto>gnyis pa 'khor ba yon tan dang bcas par thal te/ 'khor ba'i yon tan thams cad ye nas sangs rgyas du 'dug pa'i phyir ro// gsum pa lam 'bad pa don med du thal te/ ye nas sangs rgyas yin na lam sgom pa la don med pa'i phyir ro zhe na/ lan la gsum ste/ dang po sangs rgyas skyon dang bcas par mi 'gyur te/ ye nas sangs rgyas yin kyang yin pa la yin par ma shes pa yin te/ rgyal bu rmangs su 'khyams kyang rgyal po'i rigs mi 'gyur ba bzhin no// gnyis pa/ 'khor ba yon tan dang bcas pa 'dod thog ste/ 'khor ba ye nas sangs rgyas yin pas yin pa la yin par nyams su blangs pas/ yin par rtogs su btub pa ste/ rmun loong la 'khor los bsgyur ba'i mtshan dpe lta bu'o// gsum pa/ lam la 'bad pa don med du yang mi 'gyur te/ 'khor ba ye nas sangs rgyas yin kyang yin pa la yin par ngo ma shes pa de/ lam gyis shes par byed pa ni/ dbul mo gter dang sprod par byed pa lta bu'o// rgyas pa gzhan la yang yod de/ lta ba gtan la 'bebs tshul gyi sgo nas rtogs par myur bul gyi khyad par yod de/ gtan la phab pa'i grub mtha' la mthar lhung ma lhung gi khyad par yod/ chos nyid nyams su len pa'i dus su blo yul du byed mi byed kyi khyad par yod/ 'bras bu thob pa'i dus la lam myur bul gyi khyad par yod/ 'bras bu rang gi ngo bo'i skabs na gnas skabs dang mthar thug gi khyad par yod/ gzhung legs par brtags na don gsal gyi bar ston mi ston gyi khyad par yod do//