<auto>lnga pa mngon sum pa'i tshad ma/ slob dpon chen po byi ma la bod yul du 'da' ba'i tshul bstan nas/ rgya gar yul na ma 'das par bzhugs pa dang/ pad+ma 'byung gnas rting srin po 'dul du bzhud pa la sogs pa rgya gar gyi mkhas pa la grangs med na/ mnga' ris bod kyi rgyal khams su yang grangs med par rig 'dzin du gshegs so// jo bo gnyags dz+ny+AA na/ zhang drung gis thugs dam lha dang bka' mol pa mdzad/ lo ts+AA ba rma rin chen mchog rab snang la gshegs spyod/ ngan lam rgyal ba mchog dbyangs rta mgrin gyi dngos grub brnyes/ jo bo gnubs/ nam mkha'i snying po mkha' 'gro mas bsus nas gshegs/ mkhan po gnyan dpal dbyangs mkha' 'gro mas bsus nas gshegs/ grangs med pa byung/ phyis kyang 'byung bar bshad/ bka' dang man ngag du ma las gsungs pas/ gdung 'tshobs kyi skyes bu 'ga' 'byung srid pas the tshom za bar mi bya'o// gal te phung po bor srid na'ang de la thag ring bar ma lta zhig/ mya ngan las 'das pa'i tshul gnyis ni bka' nyid las bzhugs pas/ phung po lhag ma med pa mya ngan las 'das na'ang/ khyung dang seng ge dpe ltar lus kyi d+r+wa gsang sngags kyi bka' du ma las 'byung/ ba'am rgya mdud bral ma thag pa la rnal 'byor pas gdon mi za'o// des na tshe gcig gi 'khor ba zad par bya ba'i thabs khyad par can la shin tu 'bad par rigs so// rnal 'byor chen po ma h+AA yo ga'i dpe ci 'dra zhe na/ nyi ma dang 'dra ste/ dper na nyi ma'i 'od nam mkha' la shar ba la/ mun pa ming med de thams cad snang ba nyi tshe'i ngo bor gsal ba dang 'dra ste/