<auto>de la dang po nyid mu stegs can gyi phyi rol gyi rig byed dpyod pa rnams na re/ dge sbyong gau ta mas bshad pa'i chos ni thams cad mkhyen pas gsungs pa yin par nges pa med do zhes rgol bar byed do// de la dpang po gsum brjod par bya ste/ 'di ltar lung bstan pa'i dpang po dang/ gang zag gi dpang po dang/ lung 'brel pa zhes bya ba'i sgo nas rigs pa'i dpang po'o// de la spyir dpang po zhes bya ba ni yid ches pa'i gang zag gi sgo nas brjod pa yin mod kyi/ 'on kyang gtan tshig gzhan yang yid ches par byed nus na dpang po sgrar brjod pa la nyes pa med do// dpang po de dag kyang rgol ba nyid la grub pa yin te/ de bas na yid ches pa'i rgyur rung ba nyid do// de la dang po lung bstan pa'i dpang po ni/ bram ze rnams kyi rig byed las/ u dum bâ ra'i me tog dang 'dra bar rgya lam rgya lam na/ lha dang mi rnams kyi ston pa thams cad mkhyen pa 'jig rten du rgyal rigs dang bram ze'i rigs dang las 'byung bar bstan te/ de'i tshe yum gyi lhums su 'jug pa'i tshe na ni/ glang po che thal dakr mche ba drug pa/ srog cahgs ltam pu chur gsher ba ltar mgo dmar la dril ba gcig yum gyi glo g.yas nas 'jug par yum gyi rmi lam du byung la/ bltams nas kyang mtshan dang dpe byad bzang pos brgyan pa cig 'byung ste/ de rab tu ma byung na ni 'khor lo sgyur ba'i rgyal por 'gyur por 'gyur la/ gal te rab tu byung na ni lha dang mi rnams kyi ston pa thams cad mkyhen par 'gyur ro zhes lung bstan pa'i dpang po yod pa yin no// dge sbyong gau ta ma yang de bzhin du byung ba yin te/ de phyir thams cad mkyhen pa yin no//