<auto>bsam gtan mig sgron gyi rang 'grel las/ kun tu 'od bsti gnas kyi sa'o// de ni 'dir lhun gyis grub pa'i rig 'dzin dngos so// zhes gsungs so// rnam smin rig 'dzin gyi dngos 'bras rgya chen du nges pa'i phyir/ mthong lam gnyis po lam mthar chags kyi skabs su'ang rim par bgrod pa mi srid cing / rnam smin nas thod brgal du bgrod pa yang mi 'byung ngo // gzhan du gcig car ba'i rigs ma yin pa'i lam pa blo che ba 'ga' zhig phyag rgya gcig spros gnyis nas sbyor mthong dang / tshe dbang nas lhun grub rig 'dzin// tshe dbang dang rgya chen gnyis nas rdzogs pa'i sangs rgyas kyi sar lam gzhan bar nas bor la thod brgal du sbyor ba srid pa yin te/ de dag la ngang gis blo che ba dang // zung 'jug gi lam bsgom pa dang // lam gzhan bar du nas bor yod pa ste thod brgal 'byung ba'i chos gsum po tshang ba'i phyir ro// de ltar na tshogs sgrub nas kyang thod brgal 'byung ba srid dam snyam na/ ma yin te/