<auto>rnam shes gnas gyur rnam par grol ba'i ye shes gzigs pa'i phung po ni thugs kyi bdag nyid yin pa dang / de bzhin du gzugs gnas gyur tshul khrims kyi phung po ni dri ma med pa'i sku dang / tshor ba gnas gyur ting nge 'dzin yon tan gyi gzhir gyur pa'i phyir yon tan dang / 'du shes gnas gyur shes rab ni lung rtogs kyi chos kyi gzhi'i phyir gsung dang / 'du byed gnas gyur rnam par grol ba'i phung po ni mdzad pa la yongs su rdzogs pa'i bdag nyid dang gzhir gyur pa'i phyir phrin las te// rigs lnga dang sbyar ro// sgrol Tika tu 'di dang go rim mi gcig par sbyar na'ang / 'di ni/ gzugs kyi phung po gnas gyur tshul khrims sku// tshor ba gnas gyur ting 'dzin 'bum phrag brnyes// 'du shes gnas gyur shes rab phung po ste// 'du byed gnas gyur rnam par grol ba'o// sems gyur ye shes de ni rnam grol mthong // zhes dkon mchog 'grel du gsungs pa ltar ro// yang nyon mongs pa lnga dang / phung po lnga chos mthun brtsis te rigs lnga dang sbyar ba ni/