<auto>kun mkhyen chos rjes/ ye nas dkyil 'khor yin pa'i bdag nyid la// yin par shes pa'i tshul gyis gsal 'debs las// ma grub pa la yang grub byed pa yin// zhes so// rigs pa ni/ phung sogs rang bzhin gyis lha'i dkyil 'khor du grub ste/ rang bzhin mthar phyin gyi gzugs sku mngon du byar rung ba'i phyir/ dngul rdo la dngul rang bzhin gyis gnas pa bzhin no// des rang bzhin 'dus byas su yang mi 'gyur te/ lam gyis med pa zhig yod par sgrub pa lta bu ma yin gyi/ rang gnas mngon du gyur pa'i phyir// 'khrul zhen sbyong ba tsam du zad do// dper na dung ser mthong gi mig nad sbyong byed kyi sman la ltos te/ dung gi dkar po med pa yod par sgrub pa lta bu ma yin pa bzhin no// gnyis pa don dam la'ang / ngo bo/ sgra don/ dbye ba/ spags lugs bzhi/ dang po la/ don dam tsam gyi ngo bo dang // lhag pa don dam gyi ngo bo'o// dang po ni/ chos thams cad kyi rang bzhin skye med spros pa'i mtshan ma dang bral ba'o// gnyis pa ni/ rig pa spros bral la snang ba ngo bo nyid kyi rgyur lhun gyis grub pa'o//