<auto>gnyis pa bla ma'i mdzad pa la lta lugs legs pa de la bar chad mi 'byung zhing dngos grub 'byung ste/ de yang zhal snga nas ri khrod du nan tan gyis bsgrubs pas/ dngos grub ci byung yang lam zab mo bla ma'i lam la zhugs nas/ bla ma la ji ltar bltas pa dang / mthong ba dang / bla ma'i phyir ci byas pa de dag rang nyid la 'byung ba ma gtogs pa gzhan med par bzhed de/ de skad du yang / rnal 'byor gyi dbang phyug mi la des/ za tshwa med gsol ba'i dka' thub kyis// byang chub thob par ma gsungs te// zhing rnam par dag pa'i bla ma la// dka' las sdug bsngal sna tshogs kyis// lus srog phul ba'i 'bras bu smin// zhes pa dang / e ma rnal 'byor dbang phyug rnams// sdug bsngal byas pa'i 'bras bu de// ri khrod dgon par smin pa yin// zhes gsungs pa dang / dngos grub 'byung ba de las sdog na bar chad 'byung bas rgyu bkag na 'bras bu khegs/ rkyen bar chad ci byung dug gsum las byung / nyon mongs pa dug gsum rnam pa thams cad du spang bar bya ba gal shin tu che bas/ dug gsum spang ba dang / sdom pa gsum la shor ke ma byung bar bya ba dang / bla ma la mos gus ches bskyed pa gnad yin/