<auto>drug pa byung na spang gnyen gnyis med kyi gnad ni/ de ltar sdom pa gsum gyis rgyud dag par byas shing / bla ma la mos gus byas kyang bar chad byung na/ sdom pa gsum la lhod shor ba dang / dam tshig la sel phra'u zhugs pa'i ltas yin pas/ dus der spang gnyen gnyis med kyi gnad dgos pas de gang yin na slob dpon padma'i nyams len ltar yin te/ de skad du'ang / 'jig rten ngam gyur padma yis// rang gi nyams su myong ba yi// snang srid thams cad he ru ka// gcig tu byas te bdud rnams btul// gsungs pa dang / dpal phag mo gru pa'i nye gnas seng sgom khros pa'i dus gcig na/ zhal snga nas/ stong gsum stong gi 'jig rten na// shar phyogs stong gi 'jig rten na// skye 'gro rtsi shing nags tshal kun// kun kyang badz+ra he ru ka// gsungs pas/ spang blang gnyis med kyi man ngag gis nyams su len pa yin/ spang gnyen gnyis med kyi nyams len de la 'dod lugs tha dad mang du yod kyang / 'jig rten mgon po de'i bzhed pa bcu chos yin pas bcu chos kho na la gnad du bsnun cing nyams su len pa gnad yin/