<auto>de la brten nas bstan bcos 'byung bas dngos po'i mtha' rten cing 'brel par 'byung ba lo rgyus kyi tshad ma/ de dag gi gdangs ngag bla mas ston pas bla ma rdo rje slob dpon rnams kyi man ngag tshad ma/ des bstan pa ltar nyams su blang dgos pas gong gi tshad ma gsum ga gtan la 'bebs par byed pa rnal 'byor pa bdag nyid kyi nyams myong rjes su dran pa'i tshad ma 'byung ngo// de dag kyang nyams su blang ba'i rim pa ni/ thog mar bla ma tshad ma nyams su len dgos te/ rje btsun gyis/ thog mar bla ma tshad mar bya ba bla ma la mos gus tshud tshud du bsgoms la/ zhes pas so// de nas bla ma des bstan pa ltar nyams su len dgos pa nyams myong tshad ma/ de dag rnal 'byor dbang phyug gi dgongs par sgrub pa bstan bcos tshad ma/ de'ang tshad ma thams cad kyi mchog sangs rgyas kyi dgongs par sgrub pa lung tshad ma'o// tshad ma bzhi'i ngo bo ni/ rang la nges pa'i shes pa khyad par can skyes pas gzhan gyis mos pa dbrog par mi nus pa'o// des spros pa gcog tshul ni/ rgyud gsum gyi nang nas rgyu rgyud la rigs drug gi rgyu nyon mongs pa dang / 'bras bu rigs drug gnyis/ gzhan yang lam dang 'bras bu'i nyams thams cad tshad ma bzhis gtan la 'bebs pa'i tshul gzhung bshad rnams las shes par bya'o//