<auto>phyi tshogs drug gi yul la rnam shes g.yengs pa ni 'khor ba'i 'khrul snang thams cad kyi rtsa ba sdug bsngal thams cad kyi 'byung khungs yin te/ dper na mig shes gzugs la chags pas bye sleb mar mer 'chi/ rna ba sgra la chags pas ri dwags rngon pas gsod/ sna dri la chags pas bung ba me tog tu 'thum/ lce ro la chags pas nya mo lcags kyus 'dzin/ lus reg bya la chags pas glang po 'dam du bying ba lta bu dang / gzhan yang sngon song bag chags kyi snying tig sngon 'gro'i khrid yig kun bzang bla ma'i zhal lung / rjes dpyod pa/ ma 'ongs pa nyon mongs pa'i mdun bsu ba/ da lta rtog pa rkyen yul du shor ba gsum po 'di dag chos nyan 'chad sgom sgrub gang gi skabs su yang spang dgos te/ rgyal sras rin po ches/ sngon spyad bde sdug chu yi ri mo 'dra// zin pa rjes med yin gyi rjes ma gcod// cis kyang dran na 'byor rgyud 'du 'bral soms// ltos thub chos las 'dug ge ma Ni ba// phyi tshes grab shom grog skam nya rgya 'dra// bsam pa'i thog tu mi 'bab 'dod 'dun skyungs// cis kyang dran na nam 'chi cha med soms// chos min bya long 'dug ge ma Ni ba// 'phral gyi bya bzhag rmi lam so tshis 'dra// 'bad pa don med yin gyis skyur la thongs// chos mthun zas kyang zhen med rgya yis thob// bya byed snying po med do ma Ni ba// rjes thob dug gsum rtog pa'i 'dul sbyong 'di// dran snang thams cad chos skur ma shar bar// med thabs med do dgos dus dran par gyis// 'khrul rtog yan par ma btang ma Ni ba// zhes dang / gzhan yang // ma 'ongs pa yi mdun ma bsu// ma 'ongs pa yi mdun bsus na// zla ba grags pa'i pha dang 'dra// zhes gsungs/