<auto>ha cang nang du sdud ches pa dang/ chos kyi tshig don re re nas sbar zin byed pa ni dred mos phyi ba brko ba ltar re re zin dus re re brjed 'gro ba las thams cad shes pa'i dus mi 'ong/ ha cang sdud che na gnyid rmugs la sogs pa'i skyon kyang 'jug pa yin pas grim lhod ran par bya ste/ sngon gro bzhin skyes la kun dga' bos sgom bslabs pas/ khong gis res 'ga' ni grim ches/ re 'ga' ni lhod che bas sgom yang dag pa skyer ma btub/ bcom ldan 'das la zhus pas/ tshe dang ldan pa khyod khyim na gnas pa'i tshe pi wang sbreng ba la mkhas sam gsungs/ de shin tu mkhas zhus pas/ khyod kyi pi wang gi sgra de rgyud ha cang grim pa las byung ngam ha cang lhod pa snying tig sngon 'gro'i khrid yig kun bzang bla ma'i zhal lung / las byung gsungs/ de gnyis ka ma lags te grim lhod ran pa las byung bar zhus pas/ 'o na khyod kyi sems kyang de dang 'dra bar gsungs pas 'bras bu thob pa dang / ma cig lab sgron gyis kyang / grims kyis sgrim la lhod kyis glod// de na lta ba'i gnad cig yod// gsungs pa ltar/ sems ha cang grims te nang du mi sdud par grim lhod ran par byas te dbang po bag yangs su bzhag/ chos thun ring drags pas bkres pa dang skom pas nyen pa'am/ rlung dang nyi char sogs kyis gdung ba lta bus sems skyo ste chos nyan mi mos pa spangs te/ da res dal 'byor gyi mi lus thob mtshan ldan gyi bla ma dang mjal/ zab mo'i gdams ngag nyan du yod pa 'di re dga'/