<auto>des na yar 'gro mar 'gro'i sa mtshams rta kha srab kyis bsgyur ba dang 'dra nges pa de da res gson pa'i skabs 'di nyid yin/ mi'i lus rten 'di'i steng nas yar dge ba'i las zhig sgrub kyang gzhan las stobs che ste da res kyi skye ba 'dir thod pa bor chog ma zhig byas chog\_mar mi dge ba'i las bsags kyang sems can gzhan gyis bsgrub pa las nus pa che bas ngan song gi gting nas mi thar ba'i rgyu byed nges pas da res sman pa mkhas pa lta bu'i bla ma dam pa dang mjal/ sman shi gsos kyi dpal sprul bka' 'bum/ deb bdun pa// bdud rtsi lta bu'i dam pa'i chos dang mjal ba'i skabs 'dir yang dag pa'i 'du shes bzhi bsten te rang gi thos pa'i chos nyams su blangs nas thar pa'i lam du 'gro ba zhig dgos/ de'i mi mthun phyogs log pa'i 'du shes bzhi spang dgos te/ yon tan mdzod las/ mi gzhi ngan pa'i zol sbyor tha gus snyis// bla ma spos kyi glang po ltar bsnyen nas// dam chos gla rtsi'i rnyed pa thob nas slar// rngon la yang dag spro bas dam tshig 'phen// zhes gsungs pa ltar bla ma la gla ba'i 'du shes/ chos la gla rtsi'i 'du shes/ rang la rngon pa'i 'du shes/ nan tan nyams su len pa la mda'am snyis glu ba gsod thabs kyi 'du shes bzhag nas chos zhus te nyams su mi len zhing / bla ma'i bka' drin la mi rtsi ba rnams ni chos la brten nas sdig pa'i las bsags te ngan song gi gting rdo byed pa yin no//