<auto>de las jo bo smR tis rang 'gyur du mdzad nas mtshan brjod 'grel pa sngags don rnam gzigs/ mtshan yang dag par brjod pa'i gsang ba dang ldan pa'i sgrub thabs/ mtshan brjod bslab pa'i sgom khog/ rim pa gnyis kyis phye ba'i sbyin sreg gi cho ga rgyas pa/ dkyil 'khor gyi cho ga yon tan 'byung gnas te/ sgeg pa'i rdo rje'i chos lngar grags pa rnams dang / shAn+ti garb+has mdzad pa'i rab gnas/ 'jam dpal gyi sgrub thabs dge bsnyen ma snyan grags dge mas mdzad pa/ 'jam dpal rin po che'i sgrub thabs dge bsnyen ma grags sbyin mas mdzad pa/ smR ti rang gis mdzad pa'i gsang ldan gyi 'grel pa ye shes gsal ba/ rab gnas kyi cho ga/ thig rtsa rnams smR tis rang 'gyur du mdzad nas dbang bka' bshad bka' dang bcas pa tshong sde ngag gi dbang phyug la gnang / de la yul pu rangs su 'khrungs nas chung ngu nas khams su 'khyams pa khams su yun ring bzhugs pas khams pa shes rab rdo rje zhes grags pas zhus so// bar skabs der mtshan brjod kyi dpe cha rnams 'khyams nas jo bo skyi bye ma lung pa'i phyag tu byung / khong mtshan brjod la shin tu mos pas 'di shes pa gcig byung na mnyan snyam nas gang 'gro 'gror dpe bsnams nas byon/