tshul gsum lkog shal ma nges kyang // byas dang dkar zal nges tsam gyis// mi rtag ba lang rtogs par 'gyur// rtags kyi mtshan gzhi'am mtshan nyid kyi mtshan gzhir bsgrub bya go na tshul gsum mam lkog shal ma nges par yang rtags kyi mtshan gzhi byas pa'am ba lang gi mtshan gzhi dkar zal la sogs pa mthong ba na sgra mi rtag pa'am ba lang nges par 'gyur ro// 'dod na sgra byas par mthong ba la mi rtag pa'i sgro 'dogs skye mi srid par thal ba dang / nog lkog shal med pa'i gong bu gzhan la'ang ba lang du nges par 'gyur ro// bye brag tu tha snyad mtshan nyid du 'dod pa mi 'thad de/ tha snyad la'ang zhen rung zhig/ med na de ni shes bya min// yod na de nyid phyi ma yi// mtshan nyid yin zhes la la 'dod// kha cig ba lang gi tha snyad nyid tha snyad gnyis pa'i mtshan nyid yin te 'di ltar ba lang gi tha snyad de nyid la sgra blo ma 'khrul pa'i zhen rung zhig med na shes brjod las 'das par 'gyur la yod na de zhen yul ba lang gi tha snyad las don ldog gzhan ma yin na lkog shal la zhen rung gi ba lang yang lkog shal nyid las gzhan ma yin zhes bsgre'o// yin na de'i zhen yul ba lang gi tha snyad de nyid yin nam/ 'on te nog lkog shal yin// dang po ltar na gzhan gyi tha snyad mtshan nyid du grub la/ gnyis pa ltar na mtshan nyid gcig gis mtshon bya du ma mtshon par 'gyur bas de mi srid do// des na tha snyad snga ma snga ma ni mtshan nyid yin la/ de nyid la sgra blos zhen rung gi tha snyad phyi ma phyi ma rnams ni mtshon bya yin pas shes bya la mtshan nyid du mi rung ba'i chos mi srid do zhes gsung ngo //